techiaith/cofnodycynulliad_en-cy huggingface dataset:
English: Today is International Day Against Homophobia, Biphobia and Transphobia. Since 2004, 17 May has been recognised as a chance to shine a light on the violence and discrimination still experienced by LGBT people across the world. The date is significant as it marks the World Health Organization's decision in 1990 to declassify homosexuality as a mental disorder. Since then, we've come a long way when it comes to LGBT rights and acceptance and in Wales and the UK we can be proud of the steps we've taken. Today's annual Rainbow Europe index published by ILGA Europe ranks the UK third. The UK position could improve by strengthening laws around gender recognition for trans people. So, there is still more we can do to tackle the barriers and prejudice that remain. We cannot, must not and should not be complacent. All LGBT people should be able to live our lives free from fear and everybody has a responsibility to speak up and call out hate. We in Wales can show leadership at home and abroad in the protection, advancement of LGBT rights. This includes offering sanctuary and support to LGBT asylum seekers. I hope that one day we will live in a world where drawing attention to the violence and discrimination experienced by LGBT people is no longer needed. Until that day, our work as a community and a country to break down barriers, and speak up against hate and discrimination, must continue.
Welsh: Heddiw yw'r Diwrnod Rhyngwladol yn erbyn Homoffobia, Biffobia a Thrawsffobia. Ers 2004 cafodd 17 Mai ei gydnabod fel cyfle i daflu goleuni ar y trais a'r gwahaniaethu y mae pobl LHDT yn dal i'w ddioddef ar draws y byd. Mae'r dyddiad yn arwyddocaol gan ei fod yn nodi penderfyniad Sefydliad Iechyd y Byd i ddad-ddosbarthu cyfunrhywiaeth fel anhwylder meddwl. Ers hynny, rydym wedi dod yn bell iawn mewn perthynas â hawliau a derbyniad LHDT a gallwn fod yn falch o'r camau rydym wedi'u cymryd yng Nghymru a'r DU. Mae mynegai blynyddol Rainbow Europe heddiw, a gyhoeddwyd gan Gymdeithas Ryngwladol Pobl Lesbiaidd, Hoyw, Deurywiol, Trawsrywiol a Rhyngrywiol Ewrop, yn rhoi'r DU yn y trydydd safle. Gallai safle'r DU wella drwy gryfhau'r deddfau o ran cydnabod rhywedd ar gyfer pobl drawsrywiol. Felly, mae mwy y gallwn ei wneud o hyd i fynd i'r afael â'r rhwystrau a'r rhagfarn sy'n dal i fodoli. Ni allwn, ac ni ddylem, fod yn hunanfodlon. Dylai'r holl bobl LHDT allu byw eu bywydau yn rhydd rhag ofn ac mae gan bawb gyfrifoldeb i godi llais a gwrthsefyll casineb. Gallwn ni yng Nghymru ddangos arweiniad gartref a thramor wrth amddiffyn a hyrwyddo hawliau LHDT. Mae hyn yn cynnwys cynnig noddfa a chymorth i geiswyr lloches LHDT. Rwy'n gobeithio un diwrnod y byddwn yn byw mewn byd lle nad oes angen tynnu sylw at y trais a'r gwahaniaethu a ddioddefir gan bobl LHDT. Hyd nes y daw'r diwrnod hwnnw, rhaid inni barhau â'n gwaith fel cymuned a gwlad i chwalu'r rhwystrau, a chodi llais yn erbyn casineb a gwahaniaethu.
English: Between November 2015 and 2016, the Nature of Our Village project set out to identify the state of biodiversity in Penparcau, which is populated by 3,000 people and covers 190 acres - hectares, I should say - and is where I live. Three hundred and sixty nine volunteers created wildlife records. Some highlights of these records include: three new bumble bees spotted, five other bee species were identified, a palmate newt was spotted on Pen Dinas for the very first time, and a feathered gothic moth was re-found, and identified, for the first time since 1937. The project encouraged local people to gain the skills to recognise and record the wildlife on their own doorstep, increasing the public understanding about wildlife, and the threats it faces. The project used social media, particularly Facebook, to recruit volunteers and advertise surveys, and also to encourage the community, in turn, to share their own wildlife discoveries. The national state of nature report highlighted the lack of base data we have for much of our environment, as indeed does the state of natural resources report. So, citizen science, such as this project in Penparcau, and the Capturing Our Coast project, can fill in important gaps and assist public bodies to respond to local needs. My thanks and congratulations to Chloe Griffiths, who led the project, and Penparcau Community Forum, West Wales Biodiversity Information Centre, and the Wildlife Trust for South and West Wales for their hard work. I now look forward to the next Nature of Our Village report, in 2018
Welsh: Rhwng mis Tachwedd 2015 a 2016, aeth prosiect Natur ein Pentref ati i nodi cyflwr bioamrywiaeth ym Mhenparcau, sy'n gartref i 3,000 o bobl ac sy'n cwmpasu 190 erw - hectar, dylwn ddweud - a dyna ble rwy'n byw. Cafodd cofnodion bywyd gwyllt eu creu gan 369 o wirfoddolwyr. Mae rhai uchafbwyntiau'r cofnodion hyn yn cynnwys: nodi tair cacynen newydd, nodi pum rhywogaeth arall o wenyn, gweld madfall ddŵr balfog ar Ben Dinas am y tro cyntaf erioed, ac ailddarganfod gwyfyn rhwyll bluog, a'i nodi, am y tro cyntaf ers 1937. Roedd y prosiect yn annog pobl leol i feithrin sgiliau i adnabod a chofnodi bywyd gwyllt ar garreg eu drws, gan gynyddu dealltwriaeth y cyhoedd am fywyd gwyllt, a'r bygythiadau y mae'n eu hwynebu. Defnyddiodd y prosiect gyfryngau cymdeithasol, yn enwedig Facebook, i recriwtio gwirfoddolwyr a hysbysebu arolygon, a hefyd i annog y gymuned, yn eu tro, i rannu eu darganfyddiadau bywyd gwyllt eu hunain. Roedd yr adroddiad cenedlaethol ar gyflwr byd natur yn tynnu sylw at y diffyg data sylfaenol sydd gennym ar gyfer llawer o'n hamgylchedd, fel yn wir y mae'r adroddiad ar gyflwr adnoddau naturiol. Felly, mae gwyddoniaeth dinasyddion, fel y prosiect hwn ym Mhenparcau, a'r prosiect Capturing Our Coast, yn gallu llenwi bylchau pwysig a helpu cyrff cyhoeddus i ymateb i anghenion lleol. Hoffwn longyfarch a diolch i Chloe Griffiths, a arweiniodd y prosiect, a Fforwm Gymunedol Penparcau, Canolfan Gwybodaeth Bioamrywiaeth Gorllewin Cymru, ac Ymddiriedolaeth Bywyd Gwyllt De a Gorllewin Cymru am eu gwaith caled. Rwyf bellach yn edrych ymlaen at adroddiad nesaf Natur ein Pentref yn 2018.
English: The next item on our agenda this afternoon is the debate on a Member's legislative proposal, and I call on Dawn Bowden to move the motion. Dawn Bowden.
Welsh: Yr eitem nesaf ar ein hagenda ni y prynhawn yma yw'r ddadl ar gynnig deddfwriaethol gan Aelod, ac rwy'n galw ar Dawn Bowden i wneud y cynnig. Dawn Bowden.
English: Diolch, Llywydd. Right. 'Free room to spare for a woman willing to carry out household chores naked.' 'Free accommodation, willing to offer more intimate favours.' Extracts from a sleazy magazine or novel? No. These are part of actual adverts placed by landlords on Craigslist or Gumtree, offering accommodation rent-free in return for sexual favours. And are these isolated incidents? Well, unfortunately, not. If you search #sexforrent, you will find hundreds of adverts like this. Initially, this practice seems to have developed in major cities, such as London, Birmingham and Bristol, but it's certainly spreading across the UK. And it now appears to have taken hold in Scotland, and, regrettably, we're starting to see this happening in Wales. For example, a recent Cardiff advert stated, 'Flats to let. One- and two-bedroom apartments in Cardiff and the Valleys. Tenants with benefits must reply with a picture.' In Bridgend: 'Would welcome someone who enjoys a naturist lifestyle. If you're looking for a room to rent and into the lifestyle, get in contact with some details about yourself. This is not a first-come, first-served basis, we'll want to meet and get to know, and discuss the ground rules and services required.' Research by Shelter in August 2016 revealed 288 adverts offering free accommodation on the Craigslist site, and a further 51 offering accommodation for under £10 a month, most of which made either direct or veiled references to sexual favours in return.
Welsh: Diolch, Llywydd. Iawn. 'Ystafell rad ac am ddim i fenyw sy'n barod i ymgymryd â gwaith tŷ yn noeth.' 'Llety am ddim, yn barod i gynnig ffafrau mwy personol.' Dyfyniadau o gylchgrawn neu nofel ddi-chwaeth? Na. Mae'r rhain yn rhan o hysbysebion go iawn a osodwyd ar Craigslist neu Gumtree gan landlordiaid, yn cynnig llety di-rent yn gyfnewid am ffafrau rhywiol. Ai enghreifftiau ynysig yw'r rhain? Wel nage, yn anffodus. Os chwiliwch am #sexforrent, fe welwch gannoedd o hysbysebion fel hyn. I ddechrau, mae'n ymddangos bod yr arfer wedi datblygu mewn dinasoedd mawr, fel Llundain, Birmingham a Bryste, ond mae'n sicr yn lledaenu ar draws y DU. Ac mae'n ymddangos yn awr ei fod wedi lledaenu i'r Alban, ac yn anffodus, rydym yn dechrau ei weld yn digwydd yng Nghymru. Er enghraifft, roedd hysbyseb diweddar am fflatiau yng Nghaerdydd yn dweud, 'Fflatiau i'w gosod. Fflatiau un ystafell wely a dwy ystafell wely yng Nghaerdydd a'r Cymoedd. Rhaid i denantiaid ar fudd-daliadau gynnwys llun wrth ateb.' Ym Mhen-y-bont ar Ogwr: 'Croeso i rywun sy'n mwynhau ffordd o fyw noethlymunwyr. Os ydych yn chwilio am ystafell i'w rhentu ac yn mwynhau'r ffordd o fyw honno, cysylltwch gan roi rhai manylion amdanoch eich hun. Nid yw hyn ar sail y cyntaf i'r felin, byddwn eisiau eich cyfarfod a dod i'ch adnabod, a thrafod y rheolau a'r gwasanaethau angenrheidiol.' Roedd ymchwil gan Shelter yn Awst 2016 yn datgelu 288 o hysbysebion a gynigiai lety am ddim ar safle Craigslist, a 51 pellach a gynigiai llety am lai na £10 y mis, ac roedd y rhan fwyaf ohonynt naill ai'n cynnwys cyfeiriadau uniongyrchol at ffafrau rhywiol yn gyfnewid am hynny, neu'n awgrymu hynny.
English: I thank the Member for giving way. When one of my constituents heard about this debate, they approached me to say that they wanted attention drawn to the fact that properties are rarely let for free in return for sex, but are often at a discount, which I think the Member has just referred to. And in her experience, this is what happened in London very often, that it was at a discount that properties were let. So, would she agree that that is a practice?
Welsh: Diolch i'r Aelod am ildio. Pan glywodd un o fy etholwyr am y ddadl hon, daethant ataf i ddweud eu bod am dynnu sylw at y ffaith mai anaml iawn y bydd eiddo'n cael ei osod am ddim yn gyfnewid am ryw, ond eu bod yn aml yn cael eu gosod am bris gostyngol, a chredaf fod yr Aelod newydd gyfeirio at hynny. Ac yn ei phrofiad hi, dyma a ddigwyddai yn Llundain yn aml iawn, fod eiddo'n cael ei osod am bris gostyngol. Felly, a fyddai'n cytuno bod arfer o'r fath yn digwydd?
English: I can say I'm in great sympathy with the Member's proposal, and until I saw this on the order paper I didn't know that it was as prevalent as we now learn. And I do congratulate her for bringing forward an idea that clearly speaks to a great need at the moment, and a way that we could change the law and make it much more fit for purpose and protective of the most vulnerable.
Welsh: Gallaf ddweud fy mod yn cydymdeimlo'n fawr â chynnig yr Aelod, a hyd nes y gwelais hyn ar y papur trefn nid oeddwn yn gwybod ei fod yn arfer mor gyffredin ag y deallwn yn awr. Ac rwy'n ei llongyfarch am gyflwyno syniad sy'n amlwg yn cyfeirio at angen mawr ar hyn o bryd, a ffordd o newid y gyfraith i'w gwneud yn llawer mwy addas i'r diben a diogelu'r bobl fwyaf agored i niwed.
English: I haven't had a change of view, and I'm slightly surprised that you've made this connection. What we need to agree on is that we need to build more homes, and many of those homes need to be in the social sector. There is no disagreement, it seems to me, in this Chamber about that, and that's what we should focus on.
Welsh: Nid wyf wedi newid fy marn, ac rwy'n synnu braidd eich bod wedi gwneud y cysylltiad hwn. Yr hyn sydd angen i ni gytuno yn ei gylch yw bod angen inni adeiladu mwy o gartrefi, ac mae angen i lawer o'r cartrefi hynny fod yn y sector cymdeithasol. Mae'n ymddangos i mi nad oes unrhyw anghytundeb am hynny yn y Siambr hon, ac ar hynny y dylem ganolbwyntio.
English: Thank you. The proposal is to note this proposal. Does any Member object? [Objection.] Therefore we'll defer voting on this item until voting time.
Welsh: Diolch. Y cynnig yw nodi'r cynnig hwn. A oes unrhyw Aelod yn gwrthwynebu? [Gwrthwynebiad.] Felly gohiriwn y pleidleisio ar yr eitem hon tan y cyfnod pleidleisio.
English: We now move on to the Welsh Conservative debate: child safety online. I call on Darren Millar to move the motion.
Welsh: Symudwn ymlaen yn awr at ddadl y Ceidwadwyr Cymreig: diogelwch plant ar-lein. Galwaf ar Darren Millar i gynnig y cynnig.
English: Thank you. I now call the Cabinet Secretary for Education, Kirsty Williams.
Welsh: Diolch. Galwaf yn awr ar Ysgrifennydd y Cabinet dros Addysg, Kirsty Williams.
English: Thank you very much. The proposal is to agree the motion without amendment. Does any Member object? [Objection.] You object, okay. Therefore we will defer voting under this item until voting time.
Welsh: Diolch yn fawr iawn. Y cynnig yw derbyn y cynnig heb ei ddiwygio. A oes unrhyw Aelod yn gwrthwynebu? [Gwrthwynebiad.] Rydych yn gwrthwynebu, iawn. Felly gohiriwn y pleidleisio o dan yr eitem hon tan y cyfnod pleidleisio.
English: We now move to item 7, which is a Plaid Cymru debate on a medical school in Bangor, and I call on Sian Gwenllian to move the motion. Sian.
Welsh: Symudwn yn awr at eitem 7, sef dadl Plaid Cymru ar ysgol feddygol ym Mangor, a galwaf ar Sian Gwenllian i gynnig y cynnig. Sian.
English: Thank you very much, and it's a pleasure for me to move this motion. A lack of doctors in north Wales and rural areas in Wales creates a huge challenge for healthcare services. It would be possible to tackle the problem in the short term, but we also need to move forward to plan for permanent, long-term solutions. We need to train more doctors in north Wales, the area that has the greatest shortage. This is one way to tackle the crisis in a sensible and permanent way. Last year, half of consultant posts in north Wales weren't filled - half those posts were unfilled - and the implications of that are far reaching.
Welsh: Diolch yn fawr, ac mae'n bleser gen i gynnig y cynnig yma. Mae prinder meddygon yn y gogledd, ac yn ardaloedd gwledig Cymru, yn creu her anferth i'r gwasanaethau gofal iechyd. Mae modd ceisio taclo'r broblem yn y tymor byr, ond hefyd mae angen symud ymlaen i gynllunio ar gyfer atebion parhaol, hirdymor. Mae angen hyfforddi mwy o ddoctoriaid yn y gogledd, yr ardal lle mae'r prinder ar ei waethaf. Dyma un ffordd i fynd i'r afael ar yr argyfwng mewn ffordd synhwyrol a pharhaol. Y llynedd, roedd hanner holl swyddi ymgynghorwyr arbenigol gogledd Cymru heb eu llenwi - hanner o'r swyddi yma yn wag - ac mae goblygiadau hynny yn bellgyrhaeddol.
English: I'd like to call Michelle Brown.
Welsh: Hoffwn alw ar Michelle Brown.
English: I don't think there was much to agree upon in terms of Michelle Brown's contribution, but we're really serious about protecting and standing up for the national health service - it's not about electoral calculus, it's about our commitment and our values, not just in creating the service, but in sustaining it for the future. And I recognise the challenges that Lee Waters outlined again - as the local Member, he's absolutely right to highlight concerns within his community, and I do understand the point that is made about how change of any kind is discussed with the public, rather than simply being presented to the public about what must now happen. That is a good point that is well made, and I understand you'll be taking direct representations to the health board in the coming days. But here in this Government, we are committed to delivering an NHS workforce that continues to provide high-quality care, and on the medical front, it continues to grow in the face of continuing austerity from the UK Government. There are a number of challenges that we honestly and freely acknowledge, but they are challenges that we are confronting head on, and I look forward to reporting on more success that this Government will achieve with our partners in the national health service and beyond.
Welsh: Nid wyf yn credu bod llawer i gytuno yn ei gylch mewn perthynas â chyfraniad Michelle Brown, ond rydym yn wirioneddol o ddifrif ynglŷn â diogelu a sefyll dros y gwasanaeth iechyd gwladol - nid yw'n ymwneud â chalcwlws etholiadol, mae'n ymwneud â'n hymrwymiad a'n gwerthoedd, nid yn unig o ran creu'r gwasanaeth, ond i'w gynnal ar gyfer y dyfodol. Ac rwy'n cydnabod yr heriau a amlinellodd Lee Waters eto - fel yr Aelod lleol, mae'n hollol iawn i dynnu sylw at bryderon yn ei gymuned, ac rwy'n deall y pwynt a wneir ynglŷn â'r modd y mae newid o unrhyw fath yn cael ei drafod gyda'r cyhoedd, yn hytrach na'i gyflwyno i'r cyhoedd ynglŷn â'r hyn sy'n rhaid digwydd yn awr. Mae hwnnw'n bwynt da a wnaed yn dda, ac rwy'n deall y byddwch yn cyflwyno sylwadau uniongyrchol i'r bwrdd iechyd yn y dyddiau nesaf. Ond yma yn y Llywodraeth hon, rydym wedi ymrwymo i gyflenwi gweithlu GIG sy'n parhau i ddarparu gofal o ansawdd uchel, ac yn feddygol, mae'n parhau i dyfu yn wyneb caledi parhaus gan Lywodraeth y DU. Ceir nifer o heriau yr ydym yn eu cydnabod yn onest ac yn barod, ond maent yn heriau yr ydym yn eu hwynebu ar eu pen, ac edrychaf ymlaen at adrodd ar fwy o lwyddiant y bydd y Llywodraeth hon yn ei gyflawni gyda'n partneriaid yn y gwasanaeth iechyd gwladol a thu hwnt.
English: Thank you very much. The proposal is to agree the motion without amendment. Does any Member object? [Objection.] I will defer voting under this item until voting time.
Welsh: Diolch yn fawr iawn. Y cynnig yw derbyn y cynnig heb ei ddiwygio. A oes unrhyw Aelod yn gwrthwynebu? [Gwrthwynebiad.] Gohiriaf y pleidleisio o dan yr eitem hon tan y cyfnod pleidleisio.
English: The next Plaid Cymru debate is on economic development in the south Wales Valleys, and I call on Steffan Lewis to move the motion - Steffan.
Welsh: Mae dadl nesaf Plaid Cymru ar ddatblygu economaidd yng Nghymoedd de Cymru, a galwaf ar Steffan Lewis i gynnig y cynnig - Steffan.
English: If you want to toss a coin to decide who. I'll give way to the Member for - .
Welsh: Os ydych am daflu darn arian i benderfynu pwy. Fe ildiaf i'r Aelod dros - .
English: Okay; Lee will go second. In regard to investment in infrastructure, would you agree that the Welsh Government initiatives in terms of infrastructural investment around the metro will make a considerable impact? And also in regard to the austerity programme, in regard to the huge impact that that has had on Valley communities, that this is a lever that we really, really need to be working hard to petition the UK Government around?
Welsh: Iawn; fe gaiff Lee fynd yn ail. Mewn perthynas â buddsoddi yn y seilwaith, a fyddech yn cytuno y bydd mentrau Llywodraeth Cymru mewn perthynas â buddsoddi yn y seilwaith o gwmpas y metro yn cael effaith sylweddol? A hefyd o ran y rhaglen galedi, o ran yr effaith enfawr y mae hynny wedi'i chael ar gymunedau'r Cymoedd, fod hwn yn ysgogiad y mae gwir angen inni fod yn gweithio'n galed i gyflwyno deiseb i Lywodraeth y DU yn ei gylch?
English: Thank you very much. I have selected the two amendments to the motion. If amendment 1 is agreed, amendment 2 will be deselected. So, I call on the Cabinet Secretary for Economy and Infrastructure to formally move amendment 1 tabled in the name of Jane Hutt.
Welsh: Diolch yn fawr iawn. Rwyf wedi dethol y ddau welliant i'r cynnig. Os derbynnir gwelliant 1, bydd gwelliant 2 yn cael ei ddad-ddethol. Felly, galwaf ar Ysgrifennydd y Cabinet dros yr Economi a'r Seilwaith i gynnig gwelliant 1 a gyflwynwyd yn enw Jane Hutt yn ffurfiol.
English: Formally, thank you. I call on Russell George to move amendment 2, tabled in the name of Paul Davies.
Welsh: Yn ffurfiol, diolch. Galwaf ar Russell George i gynnig gwelliant 2, a gyflwynwyd yn enw Paul Davies.
English: Thank you, Deputy Presiding Officer. I move the amendment in the name of Paul Davies. I have to say, in principle, I and the Welsh Conservative group can support the Plaid Cymru motion today, which seeks to boost the investment in jobs and infrastructure in the Valleys after historic underinvestment, I think, from the Government here. Nobody could argue, I don't think, either, with the assertion from Plaid Cymru that the economic performance of the Valleys has been consistently below the Welsh and UK average. The motion, of course, does fail to recognise the significant investment and supply-chain opportunities created by the UK Government through the Cardiff and Swansea city regions. Interestingly, despite significant funding from the EU, the west Wales and the Valleys region has seen very little in terms of tangible improvements to economic prosperity. Perhaps that's why the Valleys voted to leave in such big numbers - people living in the Valleys felt that the EU and the Welsh Government had not delivered as promised. The president of the South and Mid Wales Chambers of Commerce has said that the Swansea and Cardiff city deals have the potential to transform the economy of south Wales and I agree with that. So, I do -
Welsh: Diolch, Dirprwy Lywydd. Cynigiaf y gwelliant yn enw Paul Davies. Mae'n rhaid i mi ddweud, mewn egwyddor, fe allaf fi a grŵp y Ceidwadwyr Cymreig gefnogi cynnig Plaid Cymru heddiw, sy'n ceisio hybu'r buddsoddiad mewn swyddi a seilwaith yn y Cymoedd yn sgil hanes o danfuddsoddi, rwy'n credu, ar ran y Llywodraeth yma. Nid wyf yn meddwl y gallai neb ddadlau chwaith gyda honiad Plaid Cymru fod perfformiad economaidd y Cymoedd wedi bod yn is na chyfartaledd Cymru a'r DU yn gyson. Mae'r cynnig, wrth gwrs, yn methu cydnabod y cyfleoedd buddsoddi a chadwyn gyflenwi sylweddol a grëwyd gan Lywodraeth y DU drwy ddinas-ranbarthau Caerdydd ac Abertawe. Yn ddiddorol, er gwaethaf cyllid sylweddol gan yr UE, ychydig iawn o welliannau go iawn i ffyniant economaidd a welodd gorllewin Cymru a'r Cymoedd. Efallai mai dyna pam y pleidleisiodd cymaint o bobl y Cymoedd dros adael - teimlai'r bobl sy'n byw yn y Cymoedd nad oedd yr UE a Llywodraeth Cymru wedi cyflawni yn ôl eu haddewid. Mae llywydd Siambrau Masnach De a Chanolbarth Cymru wedi dweud bod gan fargeinion dinesig Abertawe a Chaerdydd botensial i drawsnewid economi de Cymru ac rwy'n cytuno â hynny. Felly, rwy'n -
English: Would he acknowledge that the city deals rather than the city regions, which I think he mentioned, which, of course, the Welsh Government set up, are simply displacing cuts in public spending through austerity, and the failure of the UK Government to acknowledge the case for fair funding? So, when put in the whole context, this bit of funding that has been passed down through the city deals is much smaller than the amount of money that's been sucked out of Wales by the Government.
Welsh: A fyddai'n cydnabod mai'r cyfan y mae'r bargeinion dinesig, yn hytrach na'r dinas-ranbarthau y credaf ei fod wedi'u crybwyll, a sefydlwyd, wrth gwrs, gan Lywodraeth Cymru yn ei wneud yw cymryd lle toriadau mewn gwariant cyhoeddus drwy galedi, a methiant Llywodraeth y DU i gydnabod yr achos dros ariannu teg? Felly, o'i roi yn ei gyd-destun llawn, mae'r ychydig gyllid hwn a basiwyd i lawr drwy'r bargeinion dinesig yn llawer llai na'r swm o arian a sugnwyd allan o Gymru gan y Llywodraeth.